**Mitteasendatav vara** (inglise keeles *non-fungible token*, **NFT**; edaspidi NFT) on unikaalne ja võltsimatu andmeüksus, mida hoiustatakse plokiahelas, millest võib mõelda kui digitaalsest logiraamatust, kus sündmuste jada on kõigile nähtav. NFT võib olla muuseas meediumiks paljundatavatele digitaalsetele failidele nagu pildi-, video- või audiofailid. Plokiahel on struktureeritud nii, et kõik sündmused on kindlas järjekorras. Sellise hoiustamise eelis on autentsussertifikaadi (ingl *certificate of authenticity*) ning omanditõenduse olemasolu. NFT kujutatavat meediat on võimalik jagada ja kopeerida. NFT-d pole omavahel vahetatavad, mis eristab neid krüptovaluutadest, nagu näiteks *bitcoin*, mille iga münt on võrdväärne teise mündiga.

NFT-d on pälvinud kriitikat nendega seotud energiakulu ja süsiniku jalajälje tõttu, mis kaasneb plokiahelal toimunu autentsuse valideerimisega, ning ka sagedaste NFT-dega seotud pettuste tõttu. Rohke kriitika seab kahtluse alla omandi tõestatavuse suuresti õigusvälisel ja reguleerimata turul.

Kirjeldus
---------

NFT on andmeüksus, mida hoiustatakse digitaalses logiraamatus ehk plokiahelas ning sellega saab kaubelda. NFT mõistet saab kasutada seoses mingi kindla digitaalse- või füüsilise varaga (nagu näiteks fail või füüsiline objekt) ja litsentsiga selle vahendi kasutamiseks mingil eesmärgil. NFT-d (ja litsentsi selle sisu kasutamiseks, kopeerimiseks või näitamiseks) saab müüa digitaalsetel turgudel. NFT turud on õiguslikus suhtes suuresti reguleerimata, mille tõttu käib omanikuvahetus mitteametlikul viisil, kuna vahetatav vara pole üldiselt õiguslikult kaitstud. Õiguslikust vaatepunktist antakse üle kasvõi staatuse sümbolit.

NFT-d toimivad krüptograafiliselt turvatud varana, kuid erinevalt sellistest krüptovaluutadest nagu *bitcoin* või Ethereum pole NFT-d omavahel vahetatavad, sellest tulenevalt on NFT-d "asendamatud" (ingl *non-fungible*). Iga *bitcoin*'i ühik on väärtuses võrdne teise *bitcoin*'i ühikuga, kuid iga NFT esindab unikaalset vara, seega võib nende väärtus erinev olla. Uue NFT loomine kujutab endast krüptograafilise räsi abil moodustatud kirje lisamist plokiahela lõppu uue plokina, moodustades ahela eristatavatest andmeplokkidest. Selline krüptograafiline tehinguprotsess võimaldab kõikidele failidele anda digitaalsignatuuri, mille abil saab NFT omaniku identiteedis veenduda. Plokiahelas sisalduvad andmelingid, mis võivad viidata NFT vara hoiustusasukohale, seega on need lingid potentsiaalselt mõjutatavad lingikõdust.

### Autoriõigus

NFT ei taga autoriõigust ega intellektuaalomandi õigust sellele, mida NFT-s kujutatav vara esindab. Kui keegi müüb maha NFT, mis kujutab nende loodud teost, siis ostja ei saa tehingu raames endale autoriõiguse privileege kujutatavale teosele, mis tähendab, et algne kunstnik võib luua uusi teoseid samal temaatikal. Sellest lähtuvalt on NFT vaid omanditõend, mis ei tähenda autoriõigust. Lähtuvalt õigusteadlase Rebecca Tushnet'i sõnadest: "In one sense, the purchaser acquires whatever the art world thinks they have acquired. They definitely do not own the copyright to the underlying work unless it is explicitly transferred." Praktikas ei saa NFT ostja osaliseks autoriõigustes üle NFT poolt kujutatava kunstiloomingu.

Rakendused tehnoloogias
-----------------------

Iga NFT puhul on nii unikaalsus kui ka omanik tõendatavad tänu plokiahela tehnoloogiale. NFT omandiõigus on litsents, mille alusel võib kujutatavat kunsti kasutada, kuid see ei anna autoriõigust omanikule. Mõned litsentsid on loodud vaid isiklikuks, mitte-turunduslikuks kasutuseks, samas kui mõned muud lubavad ka NFT poolt kujutatava vara ärilist kasutust.

Näide generatiivselt loodud NFT digitaalkunstist pikseltegelastega. Tegemist on VeKingsi kollektsiooniga
### Digitaalkunst

Digitaalkunst oli üks esimesi kasutusvaldkondi NFT-de jaoks tänu plokiahela omadustele, mis lubavad digitaalallkirju ja omandiõigusi kinnitada. Digitaalne kunstiteos "Everydays: he First 5000 Days" kunstnik Mike Winkelmanni (kunstnikunimega Beeple) poolt müüdi 2021. aastal 69,3 miljoni USA dollari eest. Sellest kallimalt on elava kunstniku teosena oksjonil müüdud vaid Jeff Koonsi ja David Hockney teoseid.

Plokiahela tehnoloogiat on kasutatud ka eelnevalt loodud kunstiteoste avalikult registreerimiseks ja autentsuse kinnitamiseks, et neid eristada võltsingutest ja et nende omanik kindlaks määrata.

Teine Beeple'i kunstiteos, "Crossroad", on 10-sekundiline video, kus jalakäijad kõnnivad Donald Trumpi kujust mööda, läks müügiks 6,6 miljoni USA dollari eest Nifty Gateway virtuaaloksjonil märtsis 2021.

Esimeseks NFT kunstikollektsiooniks Ethereumi plokiahelal peetakse "Curio Cardsi" kollektsiooni, mis on 30 unikaalsest kaardist koosnev kogum. See müüdi 1,2 miljoni USA dollari eest maha Christie'si oksjonimaja üritusel "Post-War to Present". Müüdud partii sisaldas ka kaarti "17b", mis oli vigane kaart, mis oli kollektsiooni genereerimisel "kogemata" trükitud.

Mõned NFT kollektsioonid, nagu näiteks EtherRocks või CryptoPunks, on näited generatiivsest kunstist, kus luuakse suur hulk unikaalseid pilte väiksemate pildiosade omavahelisel kombineerimisel.

2021. aasta märtsis ostis plokiahelatega tegelev ettevõte Injective Protocol 95 000 USA dollari eest Inglise grafitikunstikult Banksyöt originaalteose "Morons (White)" ja filmis selle põletamist. See video münditi NFT-na ning müüdi maha. Isik, kes selle kunstiteose hävitas, kirjeldas enda tehtut kui füüsilise kunsti NFT-maastikule viimist.

2021. aasta juunis korraldas kunstiga tegelev eraettevõte Sotheby's oksjoni "Natively Digital", mida peetakse esimeseks kureeritud NFT-teemaliseks oksjoniks.

### Virtuaalmängud

NFT-sid võib kasutada ka mängusiseste varadena, näiteks digitaalsete maalapikestena, mida kureerivad mängijad, mitte mängu loojad. NFT-d võimaldavad mängusiseste varade kauplemist kolmandate osapoolte turgudel ilma mängu loojate poolse nõusolekuta.

2021. aasta oktoobris keelustas mängulooja Valve oma platvormil Steam rakendused, mis kasutavad plokiahela tehnoloogiat või NFT-sid väärtustega või mängusiseste varadega kauplemiseks.

2021. aasta detsembris avalikustas videomängude ettevõte Ubisoft uue teenuse Ubisoft Quartz, mis võimaldab kasutajatel osta haruldasi digitaalseid esemeid krüptoraha eest. See teadaanne pälvis märgatavat kriitikat, kusjuures 96% reaktsioonidest teenust tutvustaval videol YouTube'is olid negatiivsed. Video eemaldati kiirelt pärast avaldamist YouTube'ist. Ka paljud Ubisofti enda töötajatest on selle ettevõtmise peale meelehärmi avaldanud.

### Muusikatööstus

Plokiahela tehnoloogia annab muusikutele võimaluse oma loomingut tokeniseerida ja seda avaldada mitte asendatava varana. NFT-de populaarsuse kasvuga alates 2021 on neid hakatud kasutama artistide ja rändavate muusikute poolt, et tasa teha kaotatud kasumid seoses koroonapandeemiaga. 2021. aasta veebruaris teatati, et NFT-de abil genereeritud kasum muusikatööstuses oli ligi 25 miljonit USA dollarit.

Elektroonilise tantsu muusikaesitaja 3LAU müüs 28. veebruaril 2021 11,7 miljoni USA dollari eest NFT kollektsiooni, mis sisaldas 33 NFT-d. Müügi pühendas 3LAU oma albumi "Ultraviolet" kolmandale aastapäevale.

3. märtsil 2021 oli rokkansambel Kings of Leon esimene, kes avaldas oma albumi "When You See Yourself" NFT-na. Albumi müügiga teenis bänd üle 2 miljoni USA dollari kasumit.

Teised muusikud kes on avaldanud loomingut NFT-de abil, on näiteks Ameerika räppar Lil Pump, visuaalartist Shepard Fairey koostöös heliprodutsent Mike Dean'iga ja ka tuntud räppar Eminem.

### Filmindus

Tuntud filmistuudio 20th Century Fox koostöös piletivahendusettevõtte Atom Ticketsiga avaldas mais 2018 eriväljaandena kollektsiooni "Deadpool 2" digitaalseid postreid. Postreid sai osta OpenSea ja GFT Exchange digiturgudel. 2021. aasta märtsis sai Adam Benzine'i 2015. aastal avaldatud dokumentaalfilmist "Claude Lanzmann: Spectres of the Shoah" esimene Oscari pälvinud teos, mis on oksjonil müüdud NFT-na.

Filmindusest võib tuua ka teisi näiteid NFT-de kasutusest – filmitootmisettevõte Legendary Entertainment lubas avaldada Godzilla vs. Kong teemalise NFT kunstikollektsiooni ja filmitegija Kevin Smith teatas 2021 aprillis, et tema peatselt valmiv õudusfilm "Killroy Was Here" avaldatakse NFT-na. Rick Dugdale'i produtseeritud 2021 film "Zero Contact", kus mängib Anthony Hopkins, avaldati samuti NFT-na.

2021. aasta aprillis münditi esmakordselt NFT filmi hinnangust ja originaalmuusikast, tegemist oli Brett Leonardi lavastatud filmiga "Triumph".

2021. aasta novembris avaldas filmirežissöör Quentin Tarantino seitse NFT-d, mis põhinesid filmist "Pulp Fiction" välja jäänud stseenidel. Filmistuudio Miramax kaebas Quentin Tarantino peatselt kohtusse, väites, et nende õigusi on selle NFT kollektsiooniga rikutud.

### Muud rakendused

Paljusid internetis levivaid meeme on seostatud NFT-dega, mida on münditud ja müüdud nende loojate poolt. Näiteks võib tuua Doge, mis on pilt Shiba Inu tõugu koerast, mis müüdi 2021 juunis 4 miljoni USA dollari eest, ja ka teisi tuntud meeme, nagu "Charlie Bit My Finger", "Nyan Cat" ja "Disaster Girl".

Internetist võib leida paljusid privaatseid kogukondi, mis on loodud kindlate NFT kollektsioonide ümber.

Mõned virtuaalsed maailmad, tihti tuntud ka kui metamaailmad (ingl *metaverse*), kasutavad NFT-sid virtuaalsete varadega kauplemiseks ja nende soetamiseks.

Leidub ka pornograafilisi teoseid, mida on müüdud NFT-dena, kuigi NFT turud on kogukonnana üldiselt sellise sisu vastu, mis tekitab pornograafilise sisu loojatele raskusi.

2021. aasta mais teatas California Ülikool Berkeleys, et paneb oksjonil müüki NFT-d, mis kujutavad patendi avalikustamise vorme kahe Nobeli auhinna võitnud tööle: CRISPR-Cas9 geenitöötlus ja vähi immunoteraapia. Ülikool jääb endiselt leiutiste patentide omanikuks, kuna NFT-d kujutavad kõigest patendi avalikustamise vorme.

On arutletud, et igat tüüpi ürituste pileteid saaks samuti müüa NFT-dena. Piletite NFT-vormingus müümine võimaldaks korraldajatel ja/või esinejatel koguda autoritasusid nende edasimüümisel.

Esimene tunnustatud poliitilise protesti NFT "Destruction of Nazi Monument Symbolizing Contemporary Lithuania" oli video, mille jäädvustas professor Stanislovas Tomas 8. aprillil 2019. 29. märtsil 2021 müntis ta sama videoklipi. Videos on näha, kuidas Tomas lõhub vasaraga natsi sõjakangelasele Jonas Noreikale pühendatud riiklikku mälestustahvlit, mis seisis Leedu Teaduste Akadeemia seinal.

Plokiahela standardid
---------------------

Plokiahelatele on loodud kindlad standardid, et toetada kindlat kasutusotstarvet. Ethereum oli esimene plokiahel, mis toetas NFT-sid oma ERC-721 standardiga. Ethereum on ka kõige laialdasemalt kasutatud plokiahel. Ka paljud teised plokiahelad on loonud või on loomas tuge NFT-de jaoks nende kasvava populaarsuse tõttu.

### Ethereum

ERC-721 oli esimene standard NFT-de kujutamiseks Ethereumi plokiahelal. ERC-721 päritav Solidity nutileping. Päritavus tähendab seda, et programmeerijad saavad luua uusi ERC-721 nõuetele vastavaid nutilepinguid, võttes raamiks kindla baasimplementatsiooni, mis vastab ERC-721 standardile. ERC-721 pakub viise unikaalse identifikaatoriga seotud omaniku kinnitamiseks ning ka kindla viisi, et omanik saaks identifikaatorit teistele üle anda.

ERC-1155 standard lubab pooleldi asendatavaid varasid, mis tähendab et vara võib viia asendatavast formaadist mitte asendatavasse vormi. ERC-1155 pakub ka analoogi ERC-721 funktsionaalsusele, teisisõnu võib ERC-721 vara olla loodud kasutades ERC-1155. Kui ERC-721 standardi järgselt vastab unikaalsele identifikaatorile vaid üks ainus varaüksus, siis ERC-1155 standardi järgselt vastab üks unikaalne identifikaator mingile klassile varaühikutest, lisaks on antud täiendav väli mis viitab klassi esindavate ühikute kogusele mingis kindlas rahakotis. Sama klassi varaühikud on omavahel vahetatavad ning kasutaja saab mis tahes koguse varaühikuid teistele saata.

Ethereumi plokiahelal on kehtestatud kõrged tehingu vahendustasud (ingl *gas fees*), mis tulenevad tehingu töötlemisest Ethereumi võrgustikus, tuntud kui esimene kiht (ingl *layer 1*). Kõrged vahendustasud on motiveerinud arendajaid looma teise kihi lahendusi looma (ingl *layer 2*), ehk tehinguid töötlema enne nende põhivõrgustikku edasisaatmist, mis toetavad ka NFT-sid:

* Immutable X on NFT-dele spetsialiseeruv teise kihi protokoll Ethereumi plokiahelale, mis kasutab meetodit ZK rollup, kogudes kokku paljud mitte plokiahelal aset leidnud tehingud, luues tõendi, et need tehingud olid tõesed, ning siis avaldab selle tõendi plokiahelale, kus see tõend valideeritakse nutilepingutega.
* Polygon on tuntud ka kui Maticu võrgustik. Polygon on panusetõenduse protokolliga (ingl. *proof of stake*) plokiahel, millele on tugi peamistel NFT turgudel nagu näiteks OpenSea.

### Muid plokiahelaid

* Bitcoin Cash – pakub tuge NFT-dele, Jungle NFT digiturg on sellele rajatud.
* Cardano – võimaldab NFT-sid luua ilma nutilepinguteta oma uue 2021 märtsi uuendusega. Cardano NFT turud on CNFT ja Theos.
* Flow – kasutab panuse tõendamise kokkuleppe mudelit ning toetab NFT-sid. Ethereumi plokiahelale rajatud mäng "CryptoKitties" plaanitakse tulevikus Flow' peale ümber seadistada.
* GoChain – reklaamib end kui ökosõbralikku plokiahelat, on aluseks Zeromint NFT turule ning ka VeVe rakendusele.
* Solana – plokiahel, mis toetab samuti NFT-sid.
* Tezos – plokiahelavõrgustik, mis toimib panuse tõendamise printsiibil ning toetab ka NFT kunsti müüki.

Ajalugu
-------

### Varajane ajalugu (2014–2017)

Esimesena tuntuks saanud NFT "Quantum" loodi Kevin McCoy ja Anil Dashi poolt 2014. aasta mais. "Quantum" oli videoklipp, mille oli filminud McCoy abikaasa Jennifer. McCoy registreeris videoklipi Namecoin plokiahelal ning müüs selle Anil Dashile 4 USA dollari eest keset nende esitlust Seven on Seveni konverentsil, mis leidis aset New Yorgis asuvas New Museumis. McCoy ja Dash viitasid kasutatud tehnoloogiale kui *monetized graphics*. Kaubeldav ja mitte asendatav plokiahela viide ühendati unikaalse kunstiteosega kasutades ahelal hoiustatavaid metaandmeid, mida võimaldas NameCoin. See on vastandlik asendatavatele ja ilma metaandmeteta "värvilistele müntidele" teistest plokiahelatest ja Counterpartyst.

2015. aasta oktoobris loodi esimene NFT projekt "Etheria", mida demonstreeriti "DEVCON 1-l" Londonis, mis oli Ethereumi esimene arendajate konverents, kolm kuud pärast Ethereumi plokiahela loomist. Enamikku Etheria 457-st ostetavatest ja kaubeldavatest kuusnurksetest plaatidest ei müüdud kauem kui 5 aastat, kuni 13. märtsini 2021, mil taas tärganud huvi NFT-de vastu pani aluse uuele ostuhullusele. 24 tunni sees müüdi maha kõik uues ning eelneva versiooni kollektsioonis sisalduvad plaadid, millest iga üks väärtustati 1 ETH (hetkel oli 1 ETH väärt 0,43 USA dollarit). Kogutulu müügist oli 1.4 miljonit USA dollarit.

Mõiste NFT leidis oma populaarsuse ERC-721 standardi tekkega, mis pakuti esmalt välja 2017 aastal Ethereumi GitHub lehel pärast mitmete NFT teemaliste projektide teket sel samal aastal. Mõned nendest projektidest olid "Curio Cards, CryptoPunks" (unikaalsete multikategelaste kauplemise projekt, mille lõi Ameerika stuudio Larva Labs Ethereumi plokiahelale) ning ka Decentralandi platvorm. Kõik kolm mainitud projekti olid viidatud esialgses ettepanekus koos "Rare Pepe" kollektsiooniga.

### Üldine tuntus (2017. aasta lõpp – 2021)

NFT-d said üldisele avalikkusele tuntuks CryptoKitties projekti eduga, mis on netipõhine mäng kus mängijad võtavad omaks ning vahetavad virtuaalseid kasse. Peatselt pärast alguse saamist kasvas projekti populaarsus plahvatuslikult, kogudes investoritelt 12,5 USA dollarit, väärtustades mõned mängusisesed kassid üle 100 000 USA dollari. Järgnedes projekti edukusele lisati CryptoKitties ERC-721 standardile, mis loodi 2018 jaanuaris (lõplikult valmis 2018 juuni), kus kinnitati mõiste NFT selle praeguses tähenduses.

Plokiahela-põhine virtuaalmaailm Decetraland, mis müüs oma esimesed väärtühikud 2017. aasta augustis, teenis 2018. aastal 26 miljonit USA dollarit kasumit esmase müntide pakkumisega. Decentraland'i keskkonna sisene käive oli 2018. aasta septembri seisuga 20 miljonit USA dollarit. Pärast CryptoKittiese suurt edu jõudis avalikkuse ette teine kuid sarnane netipõhine NFT-sid kasutav mäng "Axie Infinity", mis avaldati 2018. aasta märtsis, edaspidi sai sellest üks kalleimaid NFT kollektsioone 2021 mai seisuga.

2019. aastal patenteeris Nike süsteemi CryptoKicks, mis kasutab NFT-sid, et tõestada füüsiliste jalanõude autentsust ning et anda kasutajale jalanõu virtuaalset varianti.

2020. aasta esimesel poolel andis CryptoKittiesi arendaja Dapper Labs välja beetaversiooni NBA TopShotist, mis on projekti "NBA's" tipphetki kujutavate NFT-de müümiseks. Projekt rajati Flow plokiahelal, mida peetakse uuemaks ning tõhusamaks võrreldes Ethereumiga. Hiljem samal aastal avalikustati projekti lõplik versioon, mis tõi tootjatele kasumit üle 230 miljon USA dollari 28. jaanuari 2021 seisuga.

NFT turg koges väga kiiret kasvu aastal 2020, mil selle väärtus kolmekordistus uuele väärtusele 250 miljonit USA dollarit. Aasta 2021 esimese kolme kuu jooksul on NFT-de kauplemisele kulunud juba 200 miljonit USA dollarit.

### NFT-de ostuhuvi kasv (2021 – olevik)

2021 esimestel kuudel on huvi NFT valdkonna vastu kasvanud pärast hulgalisi kõrge profiililisi tehinguid. NFT müügid 2021 veebruaris hõlmasid muuseas digikunsti muusiku Grimesi poolt, NFT-d Nyan Cat meemist ning NFT-sid muusiku 3LAU poolt oma albumi "Ultraviolet" reklaamimiseks. 2021 märtsis leidsid samuti aset paljud avalikud NFT tehingud, mille hulgas olid näiteks NFT, mis loodi bändi Kings of Leon albumi "When You See Yourself" reklaamimiseks, üks 69,3 miljoni USA dollari väärtuses müügitehing digiteosele Mike Winkelmanni poolt, mis kannab pealkirja "Everydays: The First 5000 Days'"ref>"Beeple's masterwork: the first purely digital artwork offered at Christie's". *www.christies.com*. Vaadatud 10.01.2022.</ref>, ja ka Twitteri asutaja Jack Dorsey loodud NFT, mis kujutas tema esimest säutsumist (postitus Twitter suhtlusvõrgustikus).

NFT-de spekulatiivne turg on ajendanud rohkem investoreid kauplema suuremates kogustes kui kunagi varem. NFT ostmise tõusu kutsuti ekspertide poolt "ökonoomiliseks mulliks", kes võrdlesid seda ka "dot-comi mulliga" (ingl *dot-com bubble*). Teisisõnu ei arvatud, et kaubeldavate varade väärtus ei õigusta mitte mingil moel nende turuhinda. 2021 märtsis kutsus Beeple NFT-sid ebaratsionaalse liialduse mulliks. 2021 märtsi keskpaigaks oli nõudlus suuresti hääbunud, mis kutsus esile märgatava hinnalanguse. Varajased ostjad olevat väga suure edu osaliseks saanud, nagu toodi välja ajakirjas Bloomberg BusinessWeek. Veebi lähtekoodi kujutav NFT müüdi 2021 juunis Londonis asuvas Sothesby'sis toimunud oksjonil 5,4 miljoni USA dollari eest.

2021 septembris Sothesby'sis toimunud oksjonil müüdi maha kogum 101-st Bored Ape Yacht Clubi NFT-st 24,4 miljoni USA dollari eest. 1. oktoobril 2021 müüdi Christie'si oksjonimajas täiskollektsioon Curio Cards, milles sisaldus ka "17B" valetrükk, ETH393 eest (sel ajal väärt 1,3 miljonit USA dollarit) – tegemist oli esimese üritusega, kus füüsilisel oksjonil müüdi partii Ethereumi krüptoraha eest. Sothesby'si oksjonimajas toimus hiljem samal kuul oksjon, kus müüdud partiide seas olid esindatud CryptoPunksi kollektsioon, mitmeid kassiteemalisi NFT-sid ning *rare Pepe, Pepenopoulus, 2016,* mis müüdi maha 3,6 miljoni USA dollari eest.Tegemist oli esimese Sothesby'si oksjoniga Metaverse'is – platvormil, mis loodi pühendusega NFT kollektsionääridele, millest kavatsetakse teha iga kahe aasta järel aset leidev üritus.

Popkultuur
----------

27. märtsil 2021 avaldas "Saturday Night Live" komöödiasketši, kus USA Föderaalreservi juhile Janet Yellenile, keda kehastas Kate McKinnon, seletati NFT-sid läbi räppimise.

Ameerika voogedastusteenuse Paramount+ 2021 filmis "South Park: Post Covid: The Return of Covid" oli näha täiskasvanud versiooni klassikalisest tegelasest, Butters Stotchist, kes meelitas aastal 2061 inimesi NFT-sid ostma, olles enda *alter ego*'s professor Chaos. Kuigi NFT-sid kujutati selles filmis kehva investeeringuna, sai väljamõeldud professor Chaos NFT-dega kauplemises nii osavaks, et ta paigutati psühhiaatriakliinikusse.

Probleemid ja kriitika
----------------------

### Ahelaväline hoiustamine

Digikunsti kujutavad NFT-d ei hoiusta üldiselt seotud audio, video või pildifaile plokiahelal nende failide suuruse tõttu. NFT toimib pigem rohkem kui omanditõendina, viidates muuhulgas veebiaadressile, kus konkreetne fail asub. Sellest tulenevalt on need lingid haavatavad lingikõdu suhtes. Kuna NFT-d on funktsionaalselt eraldatud nendega seonduvast kunstiteosest, võib iga üks hõlpsalt NFT kujutatava pildi kopeerida näiteks paremklõpsuga. NFT entusiastid kutsuvad sellist NFT kunsti dubleerimist halvustavalt "paremklõpsaja mentaliteediks" (ingl *right-clicker mentality*) ning üks kollektsionäär ütles et NFT väärtus on ühtlasi justkui staatuse sümbol "selleks et näidata teistele et ta saab seda endale lubada".

"Paremklõpsaja mentaliteet" on alates esmasest mainimisest kiirelt levinud, eriti nende seas, kes NFT turu suhtes ebausklikud olid. Nende jaoks oli termin pigem uhkustavaks kasutuseks, rõhudes sellele et NFT taga peituvat kunsti on nii kerge tasuta kasutada, et selle eest pole justkui mõtet maksta. Seda kriitikat adresseeris austraallasest programmeerija Geoffrey Huntley, kes lõi keskkonna The NFT Bay, võttes eeskuju The Pirate Bayst, mis on tuntud internetipiraatide seas. The NFT Bay pakkus allalaadimiseks torrentit, mis väidetavalt sisaldas 19 TB jagu digikunsti populaarsetest NFT-dest. Huntley võrdles enda loodut kunstiprojektiga Pauline Pantsdownilt ning lootis, et loodud veebikeskkond harib kasutajaid teemal, mis on ja mis ei ole NFT.

### Ökoloogiline jalajälg

NFT ost ja müük on pälvinud paljudelt pahameelt seoses suure energiakulu ja kasvuhoonegaaside tekkega, mida seostatakse tegevustega plokiahelal. Põhiliselt peetakse silmas toimingutõendi protokolli, mis on krüptograafiline meetod tõestamaks, et mingi tegevus tõesti sooritati. See protokoll on vajalik et reguleerida ning kontrollida plokiahela tehinguid võrgustikel nagu Ethereum, mis tarbib suure koguse elektrienergiat. Süsinikujalajälje hindamiseks mingi kindla NFT tehingu puhul peab tegema erinevaid eeldusi plokiahela tehingute ülesehituse, plokiahela kaevandajate majanduslike maneeride (sealhulgas kui palju elektrit nende tööriistad tarvitavad) ning ka taastuvenergia koguse kohta, mida kasutatakse mainitud süsteemides. NFT-ga seotud tehinguid on plokiahelal võrdlemisi väike osakaal, ning nende keskkonna koormusele on toodud analoog, mis lisanduvat kahju toob lisandunud reisija lennukil – lennule kulub sama kogus kütust nagu siis, kui see reisija ei oleks peale tulnud.

Mõned uuemad NFT tehnoloogiad kasutavad alternatiivseid valideerimise protokolle, nagu näiteks panusetõenduse protokoll, mis on valideerimistsükli kohta palju energiasäästlikumad, kui toimingutõendi protokolli järgivad valideerimised. Teised viisid energia säästmiseks on näiteks müntimistoimingute valideerimine väljaspool plokiahelat. Paljud NFT kunsti portaalid püüdlevad säästlikkuse poole ning osad neist vahetavad vanad süsteemid ja protokollid uuemate ning loodussõbralikemate vastu. Mõned teised pakuvad NFT soetamisel variante süsinikujalajälje tasa tegemiseks, kuid nende keskkonda säästva tõhususe üle vaieldakse. On ka näiteid kunstnikest, kes on otsustanud oma loomingu NFT-de edasi müümise vastu keskkonna säästlikkuse eesmärgil.

### Kunstnikud ja ostutasud

Müügiplatvormid võtavad kunstnikelt ja ostjatelt vahendustasu müntimise, kuulutuste loomise ja edasimüümise pealt. Märtsis 2021, kohe pärast Beeple'i teose "Everydays: The First 5000 Days" müüki 69,3 USA dollari eest, koostati NFT turgude analüüs, millest oli näha, et enamiku NFT kunstiteoste müügihinnad olid alla 200 USA dollari, kusjuures kolmandik müüs hinnaga alla 100 USA dollari. Need tehingud, mille hind oli alla 100 USA dollari, maksid vahendustasusid mis varieerusid vahemikus 72,5–157,5% nendest summadest, mis tähendab, et keskmine kunstnik käis välja rohkem raha vahendustasudena kui oli tema müügitulu.

### Plagiaat ja pettused

On ette tulnud juhtumeid, kus kunstnike teoseid on NFT-na müünud kolmandad osapooled ilma autori loata. Pärast kunstnik Qing Hani surma 2020. aastal võttis tema identiteedi üle pettur ja suur hulk tema loomingust ilmus turgudele NFT-dena. Sarnane juhtum leidis aset ka aastal 2021, kui artist Banksy nime kasutades müüs pettur edukalt tema loomingut NFT maha 336 000 USA dollari eest, küll aga maksis müüja tuluna saadud raha ostjale tagasi pärast selle juhtumi avaliku silma ette jõudmist.

Protsess *sleepminting* võimaldab kellelgi müntida NFT kunstniku NFT rahakotis ning seejärel NFT enda rahakotti edastada ilma, et kunstnik sellest üldse teadlik oleks. Selle meetodi abil müntis üks heade kavatsustega häkker, hüüdnimega Monsieur Personne ehk Mister Nobody, ühe teose, jättes mulje, et selle müntis esialgselt Beeple.

BBC on andnud teada siseringi kauplemise (ingl *insider trading*) juhtumist, kus NFT turu OpenSea töötaja ostis välja valitud NFT-sid enne nende avalikkuseni jõudmist eelneva teadmisega, et neid hakatakse pärast väljakuulutamist reklaamima OpenSea kodulehel. NFT kauplemine on seni suuresti reguleerimata turg, kus sellise olemusega tegevused on tihti õiguslikult karistamatud.

Adobe on teatanud, et nad on oma pilditöötlusrakendusele Photoshop NFT tuge arendamas, millega tegid nad ühtlasi ka ettepaneku luua InterPlanetary File Systemi protokolli kasutav andmebaas, mis pakuks kaitset juhtudel, kui keegi loob teose, mille müntimisega jõuab keegi teine ette. Kunstnik saab valmistada teose, ning selle kohe jäädvustada uut protokolli kasutavasse andmebaasi, mis on integreeritud Photoshoppi, ning hiljem saab NFT müntiv keskkond tuvastada, et müntida üritab tõesti see sama kunstnik.

Viited
------

1. 1 2  Dean, Sam (11. märts 2021). "$69 million for digital art? The NFT craze explained". *Los Angeles Times*. Vaadatud 10.01.2022.
2. ↑  Genç, Ekin (5. oktoober 2021). "Investors Spent Millions on 'Evolved Apes' NFTs. Then They Got Scammed". *Vice*. Vaadatud 10.01.2022.
3. ↑  Wang, Andrew (21. september 2021). "The NFT Scammers Are Here". *The Verge*. Vaadatud 10.01.2022.
4. 1 2  Mendis, Dinusha (24. august 2021). "When you buy an NFT, you don't completely own it – here's why". *The Conversation*. Vaadatud 10.01.2022.
5. ↑  Wilson, Kathleen Bridget; Karg, Adam; Ghaderi, Hadi (oktoober 2021). "Prospecting non-fungible tokens in the digital economy: Stakeholders and ecosystem, risk and opportunity". *Business Horizons*: S0007681321002019. DOI:10.1016/j.bushor.2021.10.007. S2CID 240241342.
6. 1 2  Kastrenakes, Jacob (11. märts 2021). "Beeple sold an NFT for $69 million". *The Verge*. Originaali arhiivikoopia seisuga 21.03.2021. Vaadatud 10.01.2022.
7. 1 2 3  Gault, Matthew; Pearson, Jordan (3. november 2021). "What the Hell Is 'Right-Clicker Mentality'?". *Vice*. Vaadatud 10.01.2022.`{{netiviide}}`: CS1 hooldus: mitu nime: autorite loend (link)
8. ↑  "WTF Is an NFT, Anyway? And Should I Care?". *Wired* (Ameerika inglise). ISSN 1059-1028. Vaadatud 10.01.2022.
9. ↑  Boscovic, Dragan (31. märts 2021). "How nonfungible tokens work and where they get their value - a cryptocurrency expert explains NFTs". *The Conversation*. Vaadatud 10.01.2022.
10. ↑  Boscovic, Dragan (31. märts 2021). "How nonfungible tokens work and where they get their value - a cryptocurrency expert explains NFTs". *The Conversation*. Vaadatud 10.01.2022.
11. ↑  Kastrenakes, Jacob (25. märts 2021). "Your Million-Dollar NFT Can Break Tomorrow If You're Not Careful". *The Verge*. Vaadatud 10.01.2022.
12. ↑  Gallagher, Jacob (15.03.2021). "NFTs Are the Biggest Internet Craze. Do They Work for Sneakers?". *Wall Street Journal*. ISSN 0099-9660. Vaadatud 10.01.2022.
13. 1 2 3  Thaddeus-Johns, Josie (11.03.2021). "What Are NFTs, Anyway? One Just Sold for $69 Million". *The New York Times*. ISSN 0362-4331. Vaadatud 10.01.2022.
14. ↑  Salmon, Felix (12. märts 2021). "How to exhibit your very own $69 million Beeple". *Axios*. Vaadatud 10.01.2022.
15. 1 2  Clark, Mitchell (18. august 2021). "NFTs, explained". *The Verge*. Vaadatud 10.01.2022.
16. ↑  "NFT blockchain drives surge in digital art auctions". *BBC*. 3. märts 2021. Vaadatud 10.01.2022.
17. ↑  "Memes for Sale? Making sense of NFTs". *Harvard Law Today*. 19. mai 2021. Originaali arhiivikoopia seisuga 21.11.2021. Vaadatud 10.01.2022.
18. ↑  Burton, Amber (13.03.2021). "Want to Buy an NFT? Here's What to Know". *Wall Street Journal*. ISSN 0099-9660. Vaadatud 10.01.2022.
19. ↑  Burton, Amber (13. märts 2021). "Want to Buy an NFT? Here's What to Know". *The Wall Street Journal*. Vaadatud 10.01.2022.
20. ↑  Daniele, Daniel (12. mai 2021). "NFT's Nifty Copyright Issues". *Mondaq*. Vaadatud 10.01.2022.
21. ↑  Patterson, Dan (4. märts 2021). "Blockchain company buys and burns Banksy artwork to turn it into a digital original". *CBS News*. Vaadatud 10.01.2022.
22. ↑  Schuster, Clayton (11. oktoober 2018). "Could Blockchain Put an End to Stolen Art Sales?". *Observer*. Vaadatud 10.01.2022.
23. ↑  Butcher, Mike (7. juuli 2015). "Verisart Plans To Use The Blockchain To Verify The Authenticity Of Artworks". *TechCrunch*. Vaadatud 10.01.2022.
24. ↑  Reyburn, Scott (11.03.2021). "JPG File Sells for $69 Million, as 'NFT Mania' Gathers Pace". *The New York Times*. ISSN 0362-4331. Originaali arhiivikoopia seisuga 28.12.2021. Vaadatud 10.01.2022.
25. ↑  Solomon, Tessa (25. veebruar 2021). "Beeple NFT Artwork Sells for $6.6 M. Ahead of Viral Christie's Auction". *ArtNews*. Vaadatud 10.01.2022.
26. ↑  de León, Riley (1. oktoober 2021). "Doodles used to create Gary Vaynerchuk NFT collection sell for $1.2 million in Christie's auction". *CNBC*. Vaadatud 10.01.2022.
27. ↑  Gonzalez, Oscar (10. detsember 2021). "Thinking about giving the gift of an NFT? What to know about digital tokens". *CNET*. Vaadatud 10.01.2022.
28. ↑  Nover, Scott (1. oktoober 2021). "A "historic" NFT collection is on sale at Christie's". *Quartz*. Vaadatud 10.01.2022.
29. ↑  Centieiro, Henrique (10. november 2021). "The power of Generative Art in the NFT space". *Medium*. Vaadatud 10.01.2022.
30. ↑  Criddle, Cristina (9. märts 2021). "Banksy art burned, destroyed and sold as token in 'money-making stunt'". *BBC News*. Vaadatud 10.01.2022.
31. 1 2  Iscoe, Adam (17. mai 2021). "Burnt Banksy's Inflammatory N.F.T. Not-Art". *The New Yorker*. Vaadatud 10.01.2022.
32. ↑  Locke, Taylor (2. juuni 2021). "Sotheby's will auction a CryptoPunk NFT next week - and it could sell for millions of dollars". *CNBC*. Vaadatud 10.01.2022.
33. ↑  Kinsella, Eileen (10. juuni 2021). "Sotheby's 'Natively Digital' NFT Sale Lands at $17.1 Million, With More Than Half the Total Racked Up in the Final Minutes". *ArtNet News*. Vaadatud 10.01.2022.
34. ↑  Quiroz-Gutierrez, Marco (22. märts 2021). "NFTs Are Spurring a Digital Land Grab—in Videogame Worlds". *The Wall Street Journal*. Originaali arhiivikoopia seisuga 22. märts 2021. Vaadatud 10.01.2022.
35. ↑  Alexander, Cristina (15. oktoober 2021). "Is Heroes & Empires free to play?". *Gamepur*. Originaali arhiivikoopia seisuga 11. november 2021. Vaadatud 10.01.2022.
36. ↑  Jiang, Sisi (15. oktoober 2021). "Good Riddance: Steam Bans Games That Feature Crypto And NFTs". *Kotaku*. Originaali arhiivikoopia seisuga 15. oktoober 2021. Vaadatud 10.01.2022.
37. ↑  Plunkett, Luke (8. detsember 2021). "Ubisoft's NFT Announcement Has Been Intensely Disliked". *Kotaku*. Vaadatud 10.01.2022.
38. ↑  GameCentral (8. detsember 2021). "Ubisoft unlist Quartz NFT announcement video as it gets 16K dislikes". *Metro*. Vaadatud 10.01.2022.
39. ↑  Young, Rory (15. detsember 2021). "Ubisoft Developers Confused, Upset Over NFT Plans". *GameRant*. Vaadatud 10.01.2022.
40. ↑  "Ubisoft Quartz: Some developers of the company didn't like entering the world of NFTs". *Pledge Times*. 15. detsember 2021. Vaadatud 10.01.2022.
41. ↑  Nightingale, Ed (16. detsember 2021). "French trade union criticises Ubisoft Quartz as "a useless, costly, ecologically mortifying tech"". *EuroGamer*. Vaadatud 10.01.2022.
42. ↑  Savage, Mark (18. november 2020). "Musicians will lose two-thirds of their income in 2020". *BBC News*. Vaadatud 10.01.2022.
43. ↑  Stassen, Murray (12. märts 2021). "Music-related NFT Sales Have Topped $25M In The Past Month". *Music Business Worldwide*. Vaadatud 10.01.2022.
44. 1 2  Brown, Abram (3. märts 2021). "Largest NFT Sale Ever Came From A Business School Dropout Turned Star DJ". *Forbes*. Vaadatud 10.01.2022.
45. ↑  Bracelin, Jason (30. aprill 2021). "Las Vegas DJ-producer makes millions selling NFTs". *Las Vegas Review-Journal*. Vaadatud 10.01.2022.
46. ↑  Steele, Anne (23. märts 2021). "Musicians Turn to NFTs to Make Up for Lost Revenue". *The Wall Street Journal*. Vaadatud 10.01.2022.
47. ↑  "CEO of Sweet Talks NFT Partnership with Rapper Lil Pump". *Cheddar*. 23. märts 2021. Vaadatud 10.01.2022.
48. ↑  Curto, Justin (18. märts 2021). "Musicians NFT Projects, Ranked by How Many F's I Can Give". *Vulture*. Vaadatud 10.01.2022.
49. ↑  Johnson, Zoe (23. märts 2021). "Rappers and NFTs - How Hip-Hop Is Cashing in on Non-Fungible Tokens". *XXL Mag*. Vaadatud 10.01.2022.
50. ↑  Halperin, Shirley (21. aprill 2021). "Mike Dean and Shepard Fairey Team for NFT Offering 'OBEY 4:22' (EXCLUSIVE)". *Variety*. Vaadatud 10.01.2022.
51. ↑  Kaufman, Gil (23. aprill 2021). "Eminem's First NFT Drop, 'Shady Con,' Includes One-of-a-Kind Slim Shady-Produced Beats". *Billboard*. Vaadatud 10.01.2022.
52. ↑  Heal, Jordan (24. juuni 2019). "Deadpool posters can now be bought as NFTs". *Yahoo! entertainment*. Vaadatud 10.01.2022.
53. ↑  C. Chmielewski, Dawn (3. august 2018). "Deadpool 2 Jumps Digital Collectibles Bandwagon". *Deadline*. Vaadatud 10.01.2022.
54. ↑  Ravindran, Manori (15. märts 2021). "NFT Craze Enters Film World: 'Claude Lanzmann' Documentary is First Oscar Nominee to Be Released as Digital Token (EXCLUSIVE)". *Variety*. Vaadatud 10.01.2022.
55. ↑  Bosselman, Haley (30. märts 2021). "'Godzilla vs. Kong' to Have First Major Motion Picture NFT Art Release". *Variety*. Vaadatud 10.01.2022.
56. ↑  D'Alessandro, Anthony (13. aprill 2021). "Kevin Smith To Sell Horror Movie 'Killroy Was Here' As NFT, Launches Jay And Silent Bob's Crypto Studio". *Deadline*. Vaadatud 10.01.2022.
57. ↑  Goldsmith, Jill (8. september 2021). "Enderby Entertainment's Pandemic Film 'Zero Contact' To Premiere On New NFT Platform Vuele; Watch The Trailer – Update". *Deadline*. Vaadatud 10.01.2022.
58. ↑  Verhoeven, Beatrice (7. juuli 2021). "Anthony Hopkins Film 'Zero Contact' to Premiere as NFT on New Platform Vuele". *The Wrap*. Vaadatud 10.01.2022.
59. ↑  Finn, John (30. aprill 2021). "World's First Movie Score & Soundtrack For Sale As An NFT [EXCLUSIVE]". *ScreenRant*. Vaadatud 10.01.2022.
60. ↑  Diaz, Johnny (17.11.2021). "Miramax Sues Quentin Tarantino Over Planned 'Pulp Fiction' NFTs". *The New York Times*. ISSN 0362-4331. Originaali arhiivikoopia seisuga 28.12.2021. Vaadatud 10.01.2021.
61. ↑  Kale, Sirin (23. juuni 2021). "NFTs and me: meet the people trying to sell their memes for millions". *The Guardian*. Vaadatud 10.01.2022.
62. ↑  Rosenblatt, Kalhan (11. juuni 2021). "Iconic 'Doge' meme NFT breaks record, selling for $4 million". *NBC News*. Vaadatud 10.01.2022.
63. ↑  Evans, Alice (3. juuni 2021). "Charlie Bit Me NFT sale: Brothers to pay for university with auction money". *BBC News*. Vaadatud 10.01.2022.
64. 1 2  Griffith, Erin (22. veebruar 2021). "Why an Animated Flying Cat With a Pop-Tart Body Sold For Almost $600,000". *The New York Times*. Vaadatud 10.01.2022.
65. ↑  "Zoë Roth sells 'Disaster Girl' meme as NFT for $500,000". *BBC News*. 30. aprill 2021. Vaadatud 10.01.2022.
66. ↑  "I Joined a Penguin NFT Club Because Apparently That's What We Do Now". *The New York Times*. 12. august 2021. Originaali arhiivikoopia seisuga 12. august 2021. Vaadatud 10.01.2022.
67. ↑  Chayka, Kyle (30. juuli 2021). "Why Bored Ape Avatars Are Taking Over Twitter". *The New Yorker*. Vaadatud 10.01.2022.
68. ↑  Howcroft, Elizabeth (18. juuni 2021). "Virtual Real Estate Plot Sells Close to $1 mln". *Reuters*. Vaadatud 10.01.2022.
69. ↑  Dickson, Ej (16. märts 2021). "Porn Creators Are Getting In on the NFT Craze". *Rolling Stone*. Vaadatud 10.01.2022.
70. ↑  Cole, Samantha (18. märts 2021). "'Building the Cockchain:' How NSFW Artists Are Shaping the Future of NFTs". *Vice*. Vaadatud 10.01.2022.
71. 1 2  Whitford, Emma (28. mai 2021). "UC Berkeley Will Auction NFTs for 2 Nobel Prize Patents". *Inside Higher ED*. Vaadatud 10.01.2022.
72. ↑  Regner, Ferdinand; Schweizer, Andre; Urbach, Nils (detsember 2019). "NFTs in Practice – Non-Fungible Tokens as Core Component of a Blockchain-based Event Ticketing Application". *ResearchGate*. Vaadatud 10.01.2022.`{{netiviide}}`: CS1 hooldus: mitu nime: autorite loend (link)
73. ↑  "Golden Ticket: How NFTs Can Help Artists Profit From Ticket Resales". *MiamiLaw*. 12. aprill 2021. Originaali arhiivikoopia seisuga 9.11.2021. Vaadatud 10.01.2022.
74. ↑  Masson, Gordon (6. mai 2021). "NFTs: The Future of Ticketing?". *IQ Mag*. Vaadatud 10.01.2022.
75. ↑  Grey, Ali (17. august 2021). "How NFTs Are Set to Disrupt the Music Industry". *Entrepreneur*. Vaadatud 10.01.2022.
76. ↑  Starr, Michael (1. aprill 2021). "Activist turns anti-Nazi act into commodified digital art". *The Jerusalem Post*. Vaadatud 10.01.2022.
77. ↑  Volpicelli, Gian M. (24. veebruar 2021). "The bitcoin elite are spending millions on collectible memes". *Wired UK*. Vaadatud 10.01.2022.
78. 1 2 3 4  Entriken, William; Shirley, Dieter; Evans, Jacob; Sachs, Nastassia (24. jaanuar 2018). "EIP-721: Non-Fungible Token Standard". Vaadatud 10.01.2022.`{{netiviide}}`: CS1 hooldus: mitu nime: autorite loend (link)
79. ↑  "Ethereum Improvement Proposals". 24. jaanuar 2018. Vaadatud 10.01.2022.
80. 1 2  "EIP-1155: Multi Token Standard". 17. juuni 2018. Vaadatud 10.01.2022.
81. 1 2 3  Cooper, Daniel (11. märts 2021). "NFTs are both priceless and worthless". *Engadget*. Vaadatud 10.01.2022.
82. ↑  Faridi, Omar (7. märts 2021). "Uniswap UNI Token was "Shining Star" of DeFi this Past Week, while Ethereum based NFTs Rising in Popularity, OKEx Reports". *Crowdfund Insider*. Vaadatud 10.01.2022.
83. ↑  Byrne, Katie (3. juuli 2021). "Meet the Irish NFT collectors on the hunt for digital gems that could change their lives". *Independent.ie*. Vaadatud 10.01.2022.
84. ↑  Sun, Zhiyuan (7. oktoober 2021). "Is There Any Hope Left For Cardano?". *The Motley Fool*. Vaadatud 10.01.2022.
85. ↑  Roberto, Melissa (12. mai 2021). "Sophie Brussaux partners with GoChain to auction 'impactful,' eco-friendly art through NFT collaboration". *Fox Business*. Vaadatud 10.01.2022.
86. ↑  Ponciano, Jonathan (31. august 2021). "Solana Skyrockets To New High—Amassing Nearly $40 Billion In Market Value As Competition With Ethereum Heats Up". *Forbes*. Vaadatud 10.01.2022.
87. ↑  Sparkes, Matthew (30. märts 2021). "NFT developers say cryptocurrencies must tackle their carbon emissions". *NewScientist*. Vaadatud 10.01.2022.
88. ↑  Cascone, Sarah (7. mai 2021). "Sotheby's Is Selling the First NFT Ever Minted - and Bidding Starts at $100". *Artnet News*. Vaadatud 10.01.2022.
89. 1 2  Dash, Anil (2. aprill 2021). "NFTs Weren't Supposed to End Like This". *The Atlantic*. Vaadatud 10.01.2022.
90. ↑  Ostroff, Caitlin (08.05.2021). "The NFT Origin Story, Starring Digital Cats". *Wall Street Journal*. ISSN 0099-9660. Vaadatud 10.01.2022.
91. ↑  Matney, Lucas (8. aprill 2021). "The Cult of CryptoPunks". *TechCrunch*. Vaadatud 10.01.2022.
92. ↑  Urbach, Nils. "NFTs in Practice - Non-Fungible Tokens as Core Component of a Blockchain-based Event Ticketing Application" (pdf). *Fraunhofer Research Center, Finance and Information Management*. Vaadatud 10.01.2022.
93. ↑  Gemmell, Katharine (8. märts 2021). "Should You Buy a Bitcoin-inspired Image of Lindsay Lohan?". *Bloomberg Wealth*. Vaadatud 10.01.2022.
94. ↑  Abbruzzese, Jason (16. juuni 2017). "This ethereum-based project could change how we think about digital art". *Mashable*. Vaadatud 10.01.2022.
95. ↑  Chevet, Sylve (10.05.2018). "Blockchain Technology and Non-Fungible Tokens: Reshaping Value Chains in Creative Industries". Rochester, NY. SSRN 3212662. `{{cite journal}}`: viitemall journal nõuab parameetrit `|journal=` (juhend)Vaadatud 10.01.2022
96. ↑  Kharif, Olga (4. detsember 2017). "CryptoKitties Mania Overwhelmes Ethereum Network's Processing". *Bloomberg*. Vaadatud 10.01.2022.
97. ↑  Tepper, Fitz (21. märts 2018). "CryptoKitties raises $12M from Andreessen Horowitz and Union Square Ventures". *TechCrunch*. Vaadatud 10.01.2022.
98. ↑  Cheng, Evelyn (6. detsember 2017). "Meet CryptoKitties, the $100,000 digital beanie babies epitomizing the cryptocurrency mania". *CNBC*. Vaadatud 10.01.2022.
99. ↑  Entriken, William (7. november 2021). "Move EIP 721 to Final (#1170) ethereum/EIPs@b015a86". *GitHub*. Vaadatud 10.01.2022.
100. ↑  Hankin, Aaron (5. september 2018). "People are making more than 500% buying property that doesn't actually exist". *MarketWatch*. Vaadatud 10.01.2022.
101. ↑  "How to Make a Killing in Virtual Real Estate". *Bloomberg.com*. 12. juuni 2018. Vaadatud 10.01.2022.
102. ↑  Gallagher, Jacob (15.03.2021). "NFTs Are the Biggest Internet Craze. Do They Work for Sneakers?". *Wall Street Journal*. ISSN 0099-9660. Vaadatud 10.01.2022.
103. ↑  Shieber, Jonathan (27. mai 2020). "CryptoKitties developer launches NBA TopShot, a new blockchain-based collectible collab with the NBA". *TechCrunch*. Vaadatud 10.01.2022.
104. ↑  Young, Jabari (28. veebruar 2021). "People have spent more than $230 million buying and trading digital collectibles of NBA highlights". *CNBC*. Vaadatud 10.01.2022.
105. ↑  Duffy, Ryan (22. veebruar 2021). "The NFT Market Tripled Last Year, and It's Gaining Even More Momentum in 2021". *Morning Brew*. Vaadatud 10.01.2022.
106. ↑  Chow, Andrew R. (22. märts 2021). "NFTs Are Shaking Up the Art World - But They Could Change So Much More". *Time*. Vaadatud 10.01.2022.
107. ↑  Howcroft, Elizabeth (6. aprill 2021). "Explainer: NFTs are hot. So what are they?". *Reuters*. Vaadatud 10.01.2022.
108. ↑  Kastrenakes, Jacob (1. märts 2021). "Grimes sold $6 million worth of digital art as NFTs". *The Verge*. Vaadatud 10.01.2022.
109. ↑  Hissong, Samantha (3. märts 2021). "Kings of Leon Will Be the First Band to Release an Album as an NFT". *Rolling Stone*. Vaadatud 10.01.2022.
110. ↑  Hissong, Samantha (9. märts 2021). "Music NFTs Have Gone Mainstream. Who's In?". *Rolling Stone*. Vaadatud 10.01.2022.
111. 1 2  Thaddeus-Johns, Josie (24. veebruar 2021). "Beeple Brings Crypto to Christie's". *The New York Times*. Originaali arhiivikoopia seisuga 13.01.2022. Vaadatud 10.01.2022.`{{netiviide}}`: CS1 hooldus: robot: algne URL-i olek teadmata (link)
112. ↑  Knibbs, Kate (3. oktoober 2021). "The Next Frontier of the NFT Gold Rush: Your Tweets". *Wired*. Vaadatud 10.01.2022.
113. ↑  Reyburn, Scott (30.03.2021). "Art's NFT Question: Next Frontier in Trading, or a New Form of Tulip?". *The New York Times*. ISSN 0362-4331. Originaali arhiivikoopia seisuga 28.12.2021. Vaadatud 10.01.2022.
114. ↑  Small, Zachary (28.04.2021). "As Auctioneers and Artists Rush Into NFTs, Many Collectors Stay Away". *The New York Times*. ISSN 0362-4331. Originaali arhiivikoopia seisuga 28.12.2021. Vaadatud 10.01.2022.
115. ↑  Cuthbertson, Anthony (24. märts 2021). "NFT millionare Beeple says crypto art is bubble and will 'Absolutely Go To Zero'". *Independent UK*. Vaadatud 10.01.2022.
116. ↑  Tarmy, James; Kharif, Olga (15. aprill 2021). "These Crypto Bros Want to Be the Guggenheims of NFT Art". *Bloomberg Businessweek*. Vaadatud 10.01.2022.`{{netiviide}}`: CS1 hooldus: mitu nime: autorite loend (link)
117. ↑  Shaw, Anny. "NFT prices are plummeting. What could this mean for the art world?". *CNN*. Vaadatud 10.01.2022.
118. ↑  Hern, Alex (15. juuni 2021). "NFT representing Tim Berners-Lee's source code for the web to go on sale". *The Guardian*. Vaadatud 10.01.2022.
119. ↑  "This Changed Eveything: Source Code for WWW x Tim-Berners Lee, an NFT". *Sothebys.com*. Vaadatud 10.01.2022.
120. ↑  Shead, Sam (15. juuni 2021). "The web's source code is being auctioned as an NFT by inventor Tim Berners-Lee". *CNBC*. Vaadatud 10.01.2022.
121. ↑  Lawler, Richard (30. juuni 2021). "Sir Tim Berners-Lee's web source code NFT sells for $5.4 million". *The Verge*. Vaadatud 10.01.2022.
122. ↑  Kastrenakes, Jacob (9. september 2021). "A bunch of ape NFTs just sold for $24.4 million". *The Verge*. Vaadatud 10.01.2022.
123. ↑  Christie's (1. oktoober 2021). "Post-War to Present sale achieves its highest total: $34,409,820". *Christies.com*. Vaadatud 10.01.2022.
124. ↑  Dickens, Sean (27. oktoober 2021). "Debut Sotheby's 'Metaverse' auction sees record-breaking NFT sales". *Yahoo! Finance*. Vaadatud 10.01.2022.
125. ↑  AFP (New York) (14. oktoober 2021). "Sotheby's ramps up NFT operations". *France24.com*. Vaadatud 10.01.2022.
126. ↑  Goodwin, Jazmin (29. märts 2021). "Still not sure what NFTs are? 'SNL' explains with Eminem parody". *CNN Business*. Vaadatud 10.01.2022.
127. ↑  Walters, Talia (22. detsember 2021). "South Park Rectifies Its Many Butters Insults In Post Covid 2". *ScreenRant*. Vaadatud 10.01.2022.
128. ↑  Gault, Matthew (18. november 2021). "Someone Made a Pirate Bay for NFTs". *Vice*. Vaadatud 10.01.2022.
129. 1 2  Calma, Justine (15. märts 2021). "The climate controversy swirling around NFTs". *The Verge*. Vaadatud 10.01.2022.
130. ↑  Krause, Max; Tolaymat, Thabet (2018). "Quantification of energy and carbon costs for mining cryptocurrencies". *Nature Sustainability*. **1**: 814. DOI:10.1038/s41893-018-0188-8. Vaadatud 10.01.2022.
131. ↑  Gallersdorfer, Ulrich; Klassen, Lena; Stoll, Christian (2020). "Energy Consumption of Cryptocurrencies Beyond Bitcoin". *Joule*. **4** (9): 1843–1846. DOI:10.1016/j.joule.2020.07.013. PMC 7402366. PMID 32838201. Vaadatud 10.01.2022.
132. ↑  deVries, Alex (16. mai 2018). "Bitcoin's Growing Energy Problem". *Joule*. Vaadatud 10.01.2022.
133. ↑  Cuen, Leigh (21. märts 2021). "The depate about cryptocurrency and energy consumption". *TechCrunch*. Vaadatud 10.01.2022.
134. ↑  Escalante-de Mattei, Shanti (14. aprill 2021). "Should You Worry About the Environmental Impact of Your NFTs?". *ArtNews*. Vaadatud 10.01.2022.
135. ↑  Di Liscia, Valentina (5. aprill 2021). "Does Carbon Offsetting Really Address the NFT Ecological Dilemma?". *Hyperallergic*. Vaadatud 10.01.2022.
136. ↑  Howson, Peter (1. aprill 2021). "NFTs: why digital art has such a massive carbon footprint". *The Conversation*. Vaadatud 10.01.2022.
137. 1 2  Kinsella, Eileen (29. aprill 2021). "Think everyone is getting rich off NFTs? Most sales are actually $200 or less, according to one report". *Artnet News*. Vaadatud 10.01.2022.
138. ↑  Williams, Rhiannon (2. aprill 2021). "NFT digital art: Would you pay millions of pounds for art you can't touch?". *I News Technology*. Vaadatud 10.01.2022.
139. ↑  Kwan, Jacklin (28. juuli 2021). "An artist died. Then thieves made NFTs of her work". *Wired*. Vaadatud 10.01.2022.
140. ↑  Tidy, Joe (31. august 2021). "Fake Banksy NFT sold through artist's website for £244k". *BBC News*. Vaadatud 10.01.2022.
141. 1 2  Schneider, Tim (21. aprill 2021). "The Gray Market: How a Brazen Hack of That $69 Million Beeple Revealed the True Vulnerability of the NFT Market (and Other Insights)". *Artnet News*. Vaadatud 10.01.2022.
142. ↑  "OpenSea admits insider trading of NFTs it promoted". *BBC News*. 16. september 2021. Vaadatud 10.01.2022.
143. ↑  Clark, Mitchell (26. oktoober 2021). "Photoshop will get a 'prepare as NFT' option soon". *The Verge*. Vaadatud 10.01.2022.

Välislingid
-----------

* NFT – krüptokunst ja digitaalne kollektsioneerimine dividendinvestor.ee, 29. august 2021
* "Mis on NFT ja miks mõned maksavad 200 000 eurot joonistatud ahvi pildi eest?" Delfi Ärileht, 22. detsember 2022
* "Line Goes Up – The Problem With NFTs" YouTube, 21. jaanuar 2022
* ""Pealtnägija": mis on kulutulena levivad NFT-d?" ERR, 9. veebruar 2022
* Nimekiri kõige kallimatest NFT-dest (inglise keeles)
* "Buumi lõpp: ligi 95 protsenti NFT-dest on muutunud väärtusetuks" ERR Novaator, 27. september 2023